ယုဖုတောင်

ယုဖုတောင် (由布岳, Yufudake) သည် ဂျပန်နိုင်ငံ၊ အိုးအိတခရိုင်၊ ဘက်ပုမြို့နှင့် ယုဖုမြို့တို့၏ နယ်နိမိတ်ပေါ်ရှိ မီးတောင်တစ်ခု ဖြစ်သည်။ အမြင့် ၁၅၈၃.၃ မီတာ (၅၁၉၅ ပေ) ရှိသည်။ ဤတောင်သည် "အဆိုခုဂျူးအမျိုးသားဥယျာဉ်" အတွင်း တည်ရှိသည်။

အကြောင်းအရာ
ယုဖုတောင်သည် မီးတောင်တစ်ခု ဖြစ်သည်။ မကြာသေးမီကာလ ပေါက်ကွဲမှုအနေဖြင့် နှစ် ၂၂၀၀ မတိုင်မီက ပေါက်ကွဲခဲ့ပြီး ၎င်းပေါက်ကွဲမှုကြောင့် တောင်၏ တစ်စိတ်တပိုင်းသည် ပြိုကျခဲ့သည်။ တစ်ခါတရံ ဤတောင်ကို "ဘွန်းဂိုဖုဂျိ" ဟုလည်း ခေါ်ကြသည်။ ဤတောင်တွင် တောင်ထိပ်နှစ်ခု ရှိသည်။ အနောက်ဘက်တောင်ထိပ် (西峰, nishi-mine)  သည် အရှေ့ဘက်တောင်ထိပ် (東峰, higashi-mine) ထက် တစ်မီတာ ပိုမြင့်သည်။ တောင်ခြေတွင် "ယုဖုအင်း" ဟု ခေါ်သည့် ခရီးသွားများနားနေနိုင်သည့် တည်းခိုခန်းရှိပြီး အွန်းဆန်း (ရေပူစမ်း) ရှိသဖြင့် ထင်ရှားသည်။ မြို့တွင် ရှိသည့် အချို့သော အွန်းဆန်းများမှနေ၍ ယုဖုတောင်၏ မြင်ကွင်းကို ခံစားနိုင်ကြသည်။

တောင်တက်လမ်း
အထင်ရှားဆုံးတက်လမ်းမှာ ခမဲနိုအိဘတ်စကား၏ မှတ်တိုင်ဖြစ်သည့် "ယုဖုတိုဇန်းဂုချိဘတ်စကားမှတ်တိုင်" မှ စတင်တက်ရောက်ရသည့်လမ်းဖြစ်သည်။ ဤတောင်တက်လမ်းသည် နှစ်နာရီခွဲ ကြာမြင့်သည်။ အခြားသော တောင်တက်လမ်းများမှာ ယုဖုမြို့နှင့် ဟိဂရှိတိုဇန်းဂုချိဘတ်စကားမှတ်တိုင်တို့မှ တက်ရောက်ကြရသည့် လမ်းများဖြစ်သည်။ တောင်ထိပ်မှနေ၍ ဘက်ပုပင်လယ်အော်၊ ယုဖုအင်းမြို့၊ ခုဂျူးတောင်တန်း စသည်တို့ကို မြင်ရသည်။  အနောက်ဘက်တောင်ထိပ်နှင့် အရှေ့ဘက်တောင်ထိပ်နှစ်ခုစလုံးကို တက်ရောက်နိုင်ကြသည်။ အနောက်ဘက်တောင်ထိပ်သည် အရှေ့ဘက်တောင်ထက် တက်ရောက်ရ ပိုမိုခက်ခဲသည်ဟု ဆိုကြသည်။

ရုပ်ပုံ

ပြင်ပလင့်များ

 Yufudake - Japan Meteorological Agency 
 Yufudake: National catalogue of the active volcanoes in Japan - Japan Meteorological Agency
 Yufu Dake - Geological Survey of Japan


ကိုးကား

ကဏ္ဍ:ဂျပန်နိုင်ငံရှိ တောင်များ